En episodis anteriors…
No ho estàs gestionant bé. Jo he posat flors a la seva tomba.
L'Emir va morir de sobredosi. I punt.
He anat a casa del paio. Soc al carrer Price, 41.
Tot ve d'allò que sigui que hi ha al carrer Price.
Necessito una ordre judicial, sisplau.
Has de ser forta. Com l'Aileen. Va assassinar set homes.
-Jo faré una cosa encara millor. -Fot-li.
Voilà.
I el llibre?
-No he tingut temps. -I on és?
Assassins en sèrie i víctimes que s'hi assemblen.
Només en falta una. L'Aileen Wuornos.
He de trobar qui està fotent els meus.
Es deia Brenda Leeland. Hem trobat una nota.
-És un vestit? -No és de la Maria.
Però l'he vist abans.
El Lance Marion s'esperava tenir una cita amb una noia encantadora.
Però es va trobar una assassina.
Sisplau, agafa-ho tot. Deixa'm anar. Sisplau!
Tanca la puta boca.
El va torturar durant hores.
No tens una puta merda!
I quan va intentar escapar…
La Deirdre Nolan el va colpejar sense pietat fins que ja era ben mort.
No un cop ni dos, 17 cops.
Les proves ho deixen ben clar.
Començant amb la confessió.
Vostès, el jurat, s'han d'assegurar que mai ho tornarà a fer.
Disset cops? No és gaire comú veure aquest nivell d'acarnissament en una dona.
Un trauma ho pot canviar tot.
Com va créixer la Deirdre, sense conèixer el pare.
La mare, una prostituta addicta.
Morta de sobredosi quan era petita. I després, sense sostre.
La fiscalia ha exposat les al·legacions.
El tribunal escoltarà ara la defensa.
Reconeixes el vestit?
Hòstia. Era així quan era nou. Qui el deu haver agafat?
No ho sé, però vols al·lucinar?
La Brenda Leeland era escarcellera.
No fotis que treballava a la presó on era la Deirdre?
La van fer fora fa un any per diversos casos de… Endevina.
Abús d'internes.
D'acord. La Kowaleski va ser la fiscal que la va empresonar.
La Brenda Leeland li va fer ves a saber què.
I tu, què hi tens a veure?
Doncs potser…
L'acusada va mostrar un comportament inapropiat,
falta d'empatia, tendències violentes… Tots signes de psicopatia.
En la seva opinió,
l'Estat li pot proporcionar teràpia per garantir la seguretat pública?
La teràpia la pot ajudar, sí.
Però reincorporar-se a la societat?
No. En la meva opinió professional, no es pot reintegrar.
-No em puc creure que digués això. -Ja vas veure què va fer.
Sí, però sempre dic que hi ha esperança.
Que ningú no és irreparable. El jutge la va condemnar a perpètua.
Va citar el meu testimoni a la sentència.
Ingressa a presó, abusen d'ella i se suïcida.
-I algú t'ho vol fer pagar. Qui? -No ho sé.
No té familiars, no hi ha ningú als arxius que he pogut consultar.
Li vas fer una avaluació, no?
Sí, però no la puc aconseguir. Ara és confidencial.
Ningú no pot autoritzar-hi l'accés.
Deixa'm consultar una cosa.
Escull una cançó que coneguis.
No en pot ser una que ja conegui. He de connectar amb ella.
Per què?
La Nancy diu que, quan t'agrada una cançó,
sona millor quan la toques.
Que avorrida. Ha de ser de música clàssica?
-No, podria tocar la cançó de la mama. -No.
Per què?
No la toquis, Damon. El papa es posarà trist.
Has de canviar d'actitud, Alex. Els nens van sempre amb peus de plom.
Ja ho sé.
Necessito temps.
Has d'esforçar-te per superar-ho. Saps què farem divendres?
-No. -Sí. Ho tornarem a fer.
Hi ha massa tristesa en aquesta casa.
Fa massa que esperem per tornar a la normalitat.
Fer el karaoke dels divendres ens anirà bé.
-Ho necessitem. -És massa aviat.
Mira, tens fins divendres per ficar-t'ho al cap.
Perquè ho farem sí o sí, tresor.
Es va construir per controlar la temperatura,
així que ja té la meitat feta.
Només ha de reforçar aquesta paret i aconseguir una porta nova.
I col·locar els cables de les càmeres
i connectar la ventilació a un aire condicionat separat.
Cap problema, senyor Ramsey.
Bé. Feu-ho urgent. No importa si heu de treballar tot el dia.
Esclar. Ho tindrem d'aquí uns tres dies. Potser dos.
-Feu-ho en dos, llavors. -Quin gos és?
-De gos? -No té un gos?
Sí, en tenia, però va morir.
Ves amb compte! No facis preguntes personals als clients!
D'acord.
Un assassí en sèrie va matar l'Emir Goodspeed.
I l'assassí té un llibre amb la seva feina.
Aquí teniu una foto post mortem d'ell i de deu víctimes més.
Les van transformar totes perquè s'assemblessin a un assassí.
Va transformar l'Emir en el Maurice Freeman Jr.,
més conegut com l'Home d'Arena.
Va violar i assassinar 14 dones.
El van executar el 2007 amb una injecció letal,
igual que va morir l'Emir.
Tots van ser executats, excepte un, que es va suïcidar amb un tret.
En les víctimes identificades, la mort coincideix,
i creiem que serà el mateix amb totes.
L'últim àpat del Freeman va ser costelles de porc a la brasa, puré de patates
i un cupcake.
A l'estómac de l'Emir hi vam trobar el mateix.
L'assassí ho duplica absolutament tot.
Aquest llibre és la clau per trobar l'assassí.
L'empremta, és de sang o tinta?
Sang. Hi ha mementos en diverses pàgines.
Teixit humà, cabells, sang, trossos de roba…
-N'hem enviat mostres al laboratori. -Com li direm al monstre?
L'anomenem "el Fan". És un bon nom per a aquest cabró.
Li encantarà a la premsa.
Sí, però mantindrem el secret fins que l'atrapem.
Fins llavors, aquí tractarem tot el relacionat amb el cas.
Podeu començar confirmant la identitat de les altres víctimes.
-Molt bé. -Sí.
Una cosa més.
Hi ha pàgines per a 12 assassins.
L'Emir i l'Home d'Arena era el número 11.
Això vol dir que encara li falta una víctima al Fan,
-i creiem que ja l'ha agafada. -"Agafada"?
-L'Aileen Wuornos. -Exacte.
És l'única del llibre sense bessona. Encara.
Tenim proves que demostren que ja la té.
-Això vol dir que tenim pressa. -Exacte.
No tenim un nom, però hi ha tres coses clares:
s'assembla a l'Aileen Wuornos, la vol transformar en ella
i l'assassinarà si no la trobem abans.
Si vens a disculpar-te, ho vull per escrit.
Tothom s'equivoca.
Dius que té algú, oi?
Tinc una desapareguda.
Si la fas rossa, sembla la germana de l'Aileen.
-Com es diu? -Shannon Witmer.
De vegades passa.
La gent desapareix i després torna, oi?
Va passar amb una dona a Colorado.
Va desaparèixer dues setmanes i estava de vacances…
Ja n'hi ha prou. No pots seguir així…
El Tom sempre ha sigut optimista.
Però vostès són d'Homicidis, oi?
Venen a dir-nos…?
Creiem que és viva.
En saben res, de l'home amb qui es va trobar?
Quin home? Es veia amb algú?
Quedava amb algú d'una aplicació.
-L'ajudava a trobar una nova feina. -Una feina? No.
M'ho hauria dit. Parlem cada dia.
Per això em vaig preocupar. Va deixar de fer-ho.
Em deixa veure el mòbil?
-Tingui. -Gràcies.
Veniu a dir-nos alguna cosa o què?
És feina. La mort de l'Emir s'ha declarat homicidi.
Gràcies per dir la veritat per fi.
Malika, són convidats.
Volem saber com podria haver conegut l'assassí.
Feia servir aplicacions de cites?
Malika, respon. Volen fer alguna cosa per l'Emir.
Fins ara, han estat els únics.
-Sí que en feia servir. -Quina?
Si en tenia una, n'era una per a gais. Això us ajuda?
Vivia aquí, nena.
Per què vas deixar que s'amagués tot aquest temps?
Perquè pensava que m'ho explicaria quan estigués preparat.
Tenia e-Fling, perquè permet connectar amb qualsevol sexe.
D'acord. Gràcies. Això és tot.
Així va bé?
-On han anat? -A dinar.
A veure si podem arreglar una mica això.
Són del Weegee?
El coneixes?
Esclar. Saps què?
Són meves.
Les vaig fer jo.
I què en penses?
Vinga, fes-me una crítica. La puc acceptar.
Em recorden a les obres del Weegee.
De quina manera?
Fotos d'escenes del crim, com de natura morta.
En aquest cas, natura assassinada.
-Saps què vull dir? -Sí.
És com, en comptes d'una mosca o un rellotge a la pintura
per mostrar la mort al mig de la vida,
Weegee captura una espurna de vida al mig de la mort.
Intenta fer-ho bonic sense amagar la part més macabra de la realitat.
Per això encara és rellevant.
La seva obra mostra la veritat que ningú vol veure.
Si no fes això, quin sentit tindria?
L'art és això.
-Exactament. -Molt bé.
És difícil parlar-ne si em tens així…
M'agradaria parlar-ne de debò.
Potser podríem.
-Si em promets… -T'ho prometo.
Ja en parlarem més tard.
La bona notícia és que la Sra. Witmer tenia raó:
no va rebre els seus missatges.
L'assassí va interceptar i va respondre els missatges.
-Com és possible? -Necessitaria el seu telèfon.
Però crec que va usar el troià RATS.
És difícil d'aconseguir. Calen més coses que calés per fer-ho.
Té una posició de poder tant de dia com de nit.
Controla les víctimes abans de matar-les
i gaudeix d'aquest control.
La mala notícia és que les aplicacions no ens ajuden.
Feien servir aplicacions diferents i tots dos eren populars, massa.
Tenen centenars de connexions.
-Centenars? -Connectar no és follar, iaio.
Has creuat referències…?
De totes? Què som, aprenents? Els noms no coincideixen.
Molt bé. Heu…?
Sí, ho hem comprovat. Els perfils falsos tampoc no coincideixen.
Els pots posar…?
A la pantalla per veure'ls? T'ho he dit.
La Shannon i l'Emir no van connectar amb cap perfil igual.
"Josh Glatman. Nascut al Bronx, 10 de desembre. Va viure a Colorado.
"Li agrada llegir novel·les."
-Saps a qui li agradava també? -No.
-Harvey Glatman, el Cors Solitaris. -No n'he sentit a parlar.
Tenim el Joey Alcala. Nascut a Texas, adora les pel·lícules i els concursos.
-Espera. L'Assassí dels Concursos. -Exacte, Rodney Alcala.
Correcte. Va anar a Dating Game i va guanyar.
Però la noia no va voler una cita amb ell.
-Li feia mala espina. -Igual que l'Akbar.
Bé. El Fan fa servir noms reals d'assassins en sèrie.
Investigueu més, a veure si trobeu qui hi ha darrere.
-Trigarem una mica. -Tinc una idea per accelerar-ho.
Hem d'alimentar la bèstia.
Cal que ens trobem a l'exterior? Fa fred.
Agafa un bon abric a l'hivern, nano.
Però ell vol ensenyar els mugrons.
Tant de bo l'escalfament global fos real.
Ei. Pots criticar les vacunes de la covid,
però deixa estar la merda de negar l'escalfament.
-Només he dit que fa fred. -No faig conya.
És el meu entrepà?
Què passa?
No respons al telèfon i ara ens hem de veure en persona?
Soc aquí per tornar-te un favor.
Sí? És bo?
Shannon Witmer. Llicenciada, amb un futur brillant.
Ha desaparegut. Es mereix la portada, oi?
Oh, i tant. Fins i tot té pares que poden plorar quan toqui.
Aquí hi ha l'experta. No, Hightower?
Noia desapareguda.
És una notícia, però no vam acordar això.
Em vas prometre tot el relacionat amb el cas Goodspeed.
Espera. Hi està… connectada?
Si m'ajudes, en tindràs l'exclusiva.
Ara, en vull mostrar la cara i el nom.
Són per a mi?
Te'n dec una.
Un halo enorme.
Nena, ja som grans per a la de Private Dancer.
Però a la de Proud Mary, la Tina té totes les ces: és un clàssic amb classe.
No t'equivoquis, Nancy.
Ser gran vol dir que podem ballar on i quan sigui.
Amb els nostres genolls?
Hola.
Alex. Mira qui vindrà divendres.
Sí, he sentit que cantes. Estic impacient per veure-ho.
-T'hauria d'haver dit que no vindré. -No fotis. Has de venir.
No cal. El Damon farà servir la màquina.
La pots baixar de la prestatgeria? Això no ho pot fer ell.
-Ja l'agafo. -Bé, almenys faràs això.
Ja que trenques la tradició de ser-hi tots.
Però no hi serem tots, no?
L'única veu que sento és la que falta.
Ho sento, iaia. No m'hi veig. Vols que m'enfonsi?
No, rei. Vull veure com ho superes.
Aquí tens la meva mà per agafar-t'hi.
Aquí tens la part que no van vendre.
Vaig vagar fins lluny, fins a tenir-ne prou.
Et necessito. Encara m'estimes?
Justícia per a l'Emir!
La Shannon Witmer fa pocs dies que ha desaparegut i ja és a la portada.
No li desitjo res de dolent. Espero que estigui bé.
Però el meu germà, l'Emir Goodspeed, un pilar de la comunitat,
va morir fa dues setmanes i la policia acaba d'admetre que ha estat assassinat.
I no ha sortit mai a cap portada.
Ens assegurarem que no se n'oblidin.
Malika, ningú s'oblida de l'Emir.
-Això no és un accident. -És una conspiració?
No creus que hi ha supremacistes blancs que van contra nosaltres?
Collons, clar que ho sé.
Podem ser els nostres pitjors enemics.
Uau.
Ara et passes de servicial per als blancs.
No és culpabilització de la víctima, és la víctima mateixa que es culpa.
L'Ed diu que no és res formal.
Marxem tan bon punt bufi les espelmes.
No.
-No hi aniré pas sola. -Vols que em posi gelós?
Mira, no podré tenir una bona cita fins que resolgui el cas.
No vull trucar al Hilliard.
No fotis. Ara tinc competència amb nom i tot?
-Estàs estressat, Alex? -Què dius? Estic bé.
No m'expliquis sopars de duro.
Des que et conec, mai t'has deixat un d'aquests sense acabar.
I ja van dues setmanes seguides. Fes-t'ho mirar.
Té raó.
Necessites temps per a tu.
No pots ajudar els altres si no t'ajudes a tu.
Vols tornar a la història de l'aniversari del Ramsey?
Deixem la festa.
Tu i jo, demà a la nit, no vull excuses.
Et recullo jo.
I on anem?
Vols que t'ho digui aquí? Davant de tothom?
Doncs em sembla que sí, per tal com ho dius.
Bé, serà encara millor del que sembla.
Les cites deuen tenir un significat, però semblen aleatòries.
I aquestes en vermell?
Moltes són públiques: últimes paraules, declaracions de premsa…
Com aquesta. De les vermelles no n'hi ha registres.
La De Lackner creu que són d'ell.
I tu no?
Una cosina meva va començar a enviar-se cartes amb un pres.
Va començar a dir parides: "L'estimo, Amielynn." Déu meu.
Creus que el Fan s'escrivia cartes amb ells?
Bé, no tothom té una cosina que els posi rectes.
Hòstia. En què us heu inspirat?
Hem d'atrapar aquest cabró. Però ja.
Això és tot el que tenim de l'Emir. Aquí, de la Shannon.
ÚLTIM LLOC CONEGUT
TROBADA A L'APLICACIÓ?
Aquí, les altres víctimes. Un parell de buits aquí i allà.
Al final hem descobert el nom…?
Deixa que pensi.
Es considera un artista.
Vol crear una obra mestra.
Vol que l'adorin.
Gràcies a tots per acomodar-vos al canvi de plans.
M'he trobat amb alguns inconvenients, però ja els he resolt.
És el llibre.
Hi ha gent que creu que una foto pot treure part de l'ànima.
El llibre representa això:
una manera de capturar el seu poder per a ell mateix.
Tot va segons el previst.
Acabaré el dia i l'hora acordats, tal com estava planejat.
No matarà per sempre.
Té un últim moment per al qual ha treballat durant anys.
I sé que hi voleu ser tots
per presenciar el moment en què tot canviï.
I així aconseguirà ser ell completament.
Ser més. Transformar-se.
L'hem d'atrapar abans que acabi amb la Shannon.
Si no l'agafem a temps,
no tindrem una altra oportunitat.
Volies la Deirdre Nolan? Dit i fet.
És el vídeo amb l'avaluació.
L'has aconseguit?
És el que té fer-ho tot bé. Jo sempre soc perfecte.
Creus que pot haver dit alguna cosa?
No ho sé. Però és l'únic que tinc per seguir-la.
Hola, Deirdre. Soc l'Alex Cross. Com va?
Doncs soc a la presó…
Tens raó. Saps per què hi ets?
És un joc? Ves amb compte, són el meu fort.
No és un joc.
Vaig matar un home.
Per què?
T'importa?
Als seus amics i a la família, sí. L'estimaven.
Es pensaven que viuria per sempre?
Has perdut mai algú que estimaves?
Sí, tenia un gat. El van atropellar.
Suposo que et va posar trista.
En vaig trobar un de nou. Sempre n'hi ha més.
Els gats no són persones.
La teva mare va morir. Com va ser perdre un familiar?
La sang no fa la família.
La família és la gent que t'estima.
-No t'estimava? -No era família.
La família és la gent que t'estima.
Algú de fora l'estimava.
Prou per enviar la Brenda a morir i per matar la Maria.
O això creiem. Si fos cert, ja s'hauria venjat de tu.
Per què no et deixa en pau?
La venjança no ha fet marxar el dolor.
-L'hem trobat. -Què?
Estan redactant l'ordre judicial.
És a Virgínia, trigarem un temps…
Espera. A qui heu trobat? El Fan?
Un amic ens ha dit que la Shannon tenia un problema de pell.
Derma… alguna cosa. El que sigui.
El que importa és que, si no es tracta, s'estén.
I, per com parles del Fan, no li aniria gens bé, oi?
Ha de ser perfecta.
Però no ho pots tractar sense recepta.
No es pot aconseguir a la farmàcia. S'han de mesclar els components.
Hi ha tres llocs on ho facin.
I només un va fer la recepta fa dos dies.
-On? -A Kugler's.
El client ho va recollir ahir.
-Tens un nom? -Harry Powers.
No hem pogut accedir a l'arxiu, però el nom ens ha dut fins a un cabró.
Has vist mai La nit del caçador? Una pel·lícula del Robert Mitchum.
Fa d'un assassí en sèrie que es diu…
Harry Powers. No fotis.
Quina puta pèrdua de temps!
No et pensis. No és ell, però no és com un perfil fals d'una aplicació.
Si té una recepta amb aquest nom,
l'hem de poder seguir d'alguna manera.
Un compte bancari o carnet,
potser un número de Seguretat Social…
El Fan l'ha cagat.
Dues claus: una per al pestell i una per a vostè.
Molt bé. I també em quedo aquesta.
La majoria de gent deixa una clau a dins si no hi ha res per obrir.
Per si de cas. Per si hi ha un incendi o un accident.
M'arriscaré.
Que m'avisi el Lem quan sortiu. Tinc el seu xec.
Sí, senyor.
Per l'amor de Déu!
Ajuda'm, sisplau. Ajuda'm.
Qui ets?
Es diu Aileen.
Quedava amb algú d'una aplicació.
Parlem cada dia.
No va rebre els seus missatges.
Hi ha mementos en diverses pàgines. N'hem enviat mostres al laboratori.
L'ADN, malparits. Tenim coincidències.
I les ulleres de prop?
Dona'm el coi de mòbil. No ets l'única que sap llegir.
Les empremtes a la pàgina 26 eren sang.
Coincidència amb les de L'Emir Goodspeed.
Hòstia.
Teixit, pàgina 4: sembla que és teixit cerebral.
Coincidència amb el Herb Baumeister.
El primer assassí del llibre del Fan. Què més?
Hi ha sang o teixit de cinc dels assassins originals.
Incloent-hi una empremta amb la sang del mateix Gacy.
Així que no només li agraden. Vol ser com ells.
"Tinc talent per a alguna cosa i ho sé."
"Ho sé. Ho sé."
Ha creat connexions amb cada un dels assassins personalment.
El Baumeister va ser el primer. El primer és inoblidable, oi?
-On operava? -A Indiana. Almenys 11 assassinats.
-El Fan és d'Indiana. -Ho creus o ho saps?
"Què serà, Senyor? No t'importen les morts."
"El llibre és ple de morts." "El llibre…"
"El llibre és ple de morts."
No n'és un fan. Els venera.
I no és sols un llibre, és la seva bíblia.
Un reliquiari, ple de peces dels seus déus.
I, quan el vam agafar, ens vam endur una part d'ell.
Això no hauria d'haver passat.
No mato per diversió.
No soc un monstre.
No.
Ets un artista.
¿Saps que puc saber on som
pels girs que has fet des que hem començat?
I per la velocitat i els segons d'espera.
De debò?
No. Però m'agrada saber que penses que soc tan bo.
O tan estrany. Bé, llavors no tens ni idea d'on som ara?
No.
Molt bé. Ja t'ho pots treure.
Sorpresa!
-Vinga, va. -Ei, papa.
M'has enganyat.
Vols barallar-te per això? Podem lluitar tu contra mi.
Vinga, papa. Què espereu?
Molt bé, família. Ha arribat el final.
-Agafeu un micro. -Vinga, en tinc un.
Molt bé.
-Música, mestre. -Som-hi.
Has premut el que tocava?
Sí, s'està reproduint, però…
Emergències. Us puc ajudar?
Soc l'inspector Alex Cross. Hi ha una dona ferida.
La meva dona, li han disparat. Té múltiples ferides de bala.
Necessito una ambulància ara mateix.
D'acord, calmi's, inspector. On és?
4439…
Vinga, va.
Em sap greu, però no podem saber qui ho ha fet.
Això està connectat al wifi i al Bluetooth.
Un hacker hi pot entrar per fer-hi el que vulgui.
Ho podria fer qualsevol amb un parell de classes.
Podria ser des de cal veí o des de Duluth.
És el món en què vivim, nano. Ho sento.
-Gràcies. -De res.
Ei.
Em sap greu. Em va semblar una bona idea. Per a tots nosaltres.
I tenies raó. No és culpa teva.
No podíem haver fet res per impedir-ho. Res.
-Per una vida amb passió. -Salut.
Ets un regal de Déu.
Per ser l'última en aquest camí i per ser l'única que ho entén.
I saps com acaba?
Seràs part d'una obra mestra.
I, quan hagi acabat, tothom sabrà la veritat que no vol sentir,
encara que els hagi de fer-ho dir.
He encetat aquesta ampolla per inaugurar aquest estudi amb tu.
Mira si n'ets, d'especial.
Puc?
Et deixaria fer-ho a tu mateixa,
però volia que estiguessis lliure
durant un moment.
Estic contenta que confiïs en mi. No tinc cap motiu per lluitar.
Et molesta allò? Ho netejaré tot al matí.
Moltes gràcies.
Què…?
Què has…? Què m'has fet?
He tornat a fer-ho. Però aquest cop amb sedant a la beguda.
Creu-me, és millor així.
Com sabia que vindries?
Dona-m'ho.
Què? T'ho estàs repensant. Hòstia, ja t'entenc.
Però torna a repensar-t'ho.
Perquè ja estàs en el punt que no pots tornar des de fa molt,
molt, molt i molt de temps, nano.
-Agafa-ho. -Que no es mogui ningú. S'ha acabat.
El Bobby Trey?
Què passa, grassonet? Qui t'ha convidat a la festa?
Jo no. T'ho juro.
D'acord, Creueta Cross, deus haver posat un rastrejador al llibre.
Vinga, Bobby. Ja ho tenim. Ara ja saps com va.
Però vosaltres no.
No!
Ves-hi.
Hòstia, Chris. Què has fotut?
Aguanta, vinga.
Ja n'hi ha prou. Mans enlaire.
Deixa-la. Vinga.
Tinc un paquet important.
Important per a qui? Sé que no ets tu. Per a qui treballes, Bobby?
Si ho sabessis, Creueta Cross, em deixaries estar ara mateix.
Doncs ajuda'm a trobar la Shannon.
Et pot treure de molts embol…
Merda.
No hi ha rastre del cos ni del llibre. El rastrejador ha mort.
-És clar que segueix viu, però… -Hòstia puta.
Hi ha un munt de premsa allà,
i els he d'explicar per què hem amagat un assassí en sèrie
que resulta que era policia.
El Bobby Trey és un expolicia.
Com sabem que treballava amb algú de dins?
Sabia coses del Tavio i de la Vanessa.
Estic segur que sabia coses de la casa abans d'anar-hi.
-Algú l'hi deu haver filtrat. -El Robert Abellard.
Pensava que me n'havia desfet quan el vaig fotre fora.
-Segur que és el Fan? -Sí.
Creus que la noia segueix viva?
No ho sé.
Si la trobéssim, ens aniria la mar de bé.
Entesos.
No li diràs que el Bobby Trey no és el Fan?
Encara no.
Creus que, si tenia al Wu, en tindrà d'altres?
Crec que és millor que treballem sols una temporada. Tu, la Kayla i jo.
-Què és això? -El pas següent.
M'agrades, Shannon. De debò.
Però això no importa.
Obre la boca. Molt bé. Ara l'altra banda.
L'altra banda. Ja gairebé ho tenim. Molt bé.
Obre la boca. Molt bé.
Perfecte.
Ets molt similar a l'Aileen en moltes coses.
Excepte en una.
El seu somriure era una característica ben memorable.
Malauradament, no s'assembla gens al teu.
Per què no ho solucionem?
Si jo fos tu,
em quedaria molt quieta.
Ens haurem d'amagar una temporada, Mojo.
Estàs preparat?
Quin cabró.
Les previsions diuen que farà sol avui…
Les fonts confirmen l'assassinat del sospitós desconegut
després d'un tiroteig amb l'inspector Alex Cross.
La cerca del cos continua ara
i l'equip treballa a les dues…
Ves a algun lloc on puguem parlar. No vull excuses.
M'he de prendre aquest home més seriosament.
No pararà a menys que el faci parar jo.
Passa.
És tard, Alex.
Et vas oblidar això.
Sí. Gràcies.
No, Elle. Gràcies a tu.
Per un moment,
vaig sentir que era al lloc correcte.
Elle.
Vols arribar abans que es llevin?
Com m'has trobat?
Et vaig posar un rastrejador.
Faig broma.
Voldràs escoltar això cara a cara.
-Què passa? -He trobat el Harry Powers.
O l'home que usa aquest nom. No l'ha usat només a la farmàcia.
També en una merda darrere de la casa que vau investigar.
Era en un arxiu d'una subhasta.
Algú amb aquest nom va guanyar la subhasta d'una foto de Weegee.
Aquí tens el vídeo.
L'Ed Ramsey és el Fan?
No. Això només prova que és el Harry Powers.
Encaixa a la perfecció. Vol poder i li encanta el control.
Si Washington fos un aiguamoll, seria el caiman més gran.
No hi vagis fins que n'estiguis segur.
N'estic segur.
Ben segur.
I ara què? On vas?
A la festa d'aniversari.
A l'episodi següent…
-Ei. Ara comença la festa. -Ed, per molts anys. Recordes l'Alex?
Com me'n podria oblidar? L'home del moment. Gràcies per venir.
L'honor és meu.
I què passa amb l'assassí?
La gent té por. Digueu-nos alguna cosa.
-Teniu sospitosos? -Encara no.
Tenim el perfil de l'assassí.
Un home blanc, d'uns quaranta, murri, segur d'ell mateix, més Bundy que Dahmer.
T'estàs fotent en un bon merder.
Com va allà? Sap que l'estàs buscant?
Sí. Comença el joc.
-Creus que pots atrapar-lo? -Sé que puc.
El que passi a casa del Ramsey queda aquí. Oi, Alex?
Subtítols: Gerard Minaya Surroca
Supervisor creatiu Guillermo Parra